SET ปิดเช้าลบ 4 จุด หลังดัชนี PCE สหรัฐสูงกว่าคาด หนุน “เฟด” ขึ้นดอกเบี้ยต่อ
SET ปิดเช้าลบ 4 จุด หลังดัชนี PCE สหรัฐแข็งแกร่งหนุนเฟดเดินหน้าขึ้นดอกเบี้ยต่อเนื่อง แนวโน้มช่วงบ่ายลุ้นพลิกบวกตามดาวโจนส์ฟิวเจอร์ส ให้แนวรับ 1,620 จุด และแนวต้าน 1,635 จุด
SET ปิดเช้าลบ 4 จุด หลังดัชนี PCE สหรัฐแข็งแกร่งหนุนเฟดเดินหน้าขึ้นดอกเบี้ยต่อเนื่อง แนวโน้มช่วงบ่ายลุ้นพลิกบวกตามดาวโจนส์ฟิวเจอร์ส ให้แนวรับ 1,620 จุด และแนวต้าน 1,635 จุด
27 ก.พ. 2566

นายวิจิตร อารยะพิศิษฐ ผู้อำนวยการอาวุโสและนักกลยุทธ์การลงทุน ฝ่ายวิจัย บล.เมย์แบงก์ (ประเทศไทย) กล่าวว่า ตลาดหุ้นไทยในช่วงต้นภาคเช้าไหลลงตอบรับดัชนีใช้จ่ายเพื่อการบริโภคส่วนบุคคล (PCE) ทั่วไปเดือน ม.ค.66 เทียบปีต่อปีสูงขึ้น 5.4% ขยับขึ้นสูงกว่าเดือน ธ.ค.65 ที่อยู่ในระดับ 5.3% และเมื่อเทียบเดือนต่อเดือนสูงขึ้น 0.6% เพิ่มขึ้น 0.2% ในเดือนธ.ค.65 รวมถึงยังสูงกว่าที่ตลาดคาดการณ์ไว้ด้วย สนับสนุนคาดการณ์ว่าธนาคารกลางสหรัฐ (เฟด) จะเดินหน้าปรับขึ้นอัตราดอกเบี้ยต่อเนื่อง
แต่หลังจากลงไปลึกก็มีจังหวะดีดตัวกลับขึ้นมาได้เล็กน้อย เนื่องจากนักลงทุนน่าจะตอบรับปัจจัยลบไปพอสมควรแล้ว และตลาดกำลังจะเดินหน้าเข้าสู่ Sentiment บวกในเดือนมี.ค.โดยเฉพาะบรรยากาศการเลือกตั้งใหญ่ที่อาจมาเร็วขึ้น ซึ่งหุ้นที่เข้ามาหนุนตลาดส่วนใหญ่จะเป็นหุ้นที่ปรับตัวลงแรงในสัปดาห์ที่ผ่านมา อย่าง กลุ่มค้าปลีก CPALL, CPN, CRC, กลุ่มธนาคารพาณิชย์ เช่น KBANK, SCB
สำหรับแนวโน้มดัชนีช่วงบ่าย นายวิจิตร คาดมีลุ้นพลิกเป็นบวก จากทิศทางดาวโจนส์ฟิวเจอร์สบวกได้เล็กน้อย หากไม่มีปัจจัยกดดันเพิ่ม และน่าจะริ่มเห็นเม็ดต่างชาติเงินไหลกลับ เนื่องจากสัปดาห์นี้จะมี MSCI Rebalance อาจหนุนต่อราคาหุ้นบางตัว          ให้แนวรับที่ 1,620 จุด และแนวต้าน 1,635 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
SCB มูลค่าการซื้อขาย 1,968.87 ล้านบาท ปิดที่ 104.00 บาท เพิ่มขึ้น 2.50 บาท
CPALL มูลค่าการซื้อขาย 1,371.17 ล้านบาท ปิดที่ 62.25 บาท เพิ่มขึ้น 0.50 บาท
KBANK มูลค่าการซื้อขาย 1,291.69 ล้านบาท ปิดที่ 136.50 บาท เพิ่มขึ้น 1.00 บาท
BANPU มูลค่าการซื้อขาย 916.52 ล้านบาท ปิดที่ 11.30 บาท เพิ่มขึ้น 0.10 บาท
ADVANC มูลค่าการซื้อขาย 913.98 ล้านบาท ปิดที่ 199.00 บาท ลดลง 2.00 บาท